AUTOLOG(8)

NUME
autolog - deconectează utilizatorii inactivi

SINOPSIS
autolog [ opțiuni ]

DESCRIERE
Programul citește fișierul utmp, intrare cu intrare. Numele de utilizator pentru fiecare „proces utilizator” este comparat cu intrările din fișierul de configurare (a se vedea autolog.conf(5) ). Prima intrare care se potrivește atât cu numele, grupul, cât și cu linia tty a procesului va fi utilizată pentru a efectua deconectarea automată.

APELARE

/etc/init.d/autolog start
sau
autolog
    pentru a rula acest program în modul demon

autolog -o
    pentru a rula acest program ca program „obișnuit”. Țineți minte: de asemenea, atunci când rulează ca program obișnuit, acesta va rămâne în memorie până când toate sarcinile sale sunt îndeplinite.

OPȚIUNI

-a  (toate procesele) Imprimă informații despre TOATE intrările utmp - nu doar despre procesele utilizatorului.

-d  (modul de depanare) Aceasta este utilă pentru configurarea fișierului de configurare. Programul rulează în prim-plan, mai degrabă decât în fundal ca demon, și afișează mesaje detaliate despre ceea ce face.

-n  („nokill”, nu omoară) Folosiți această opțiune pentru a preveni ca «autolog» să „omoare” pe cineva. Utilizați opțiunile „-d” și „-n” împreună atunci când configurați un nou fișier de configurare; (acest lucru nu va afecta uciderea proceselor pierdute).

-o  („ordinary”, obișnuit) Folosiți această opțiune pentru a rula acest program ca program obișnuit, nu ca demon. Programul se va încheia atunci când își termină activitatea. În acest caz, unele date sunt păstrate în „/var/lib/autolog/autolog.data”. Acestea sunt citite atunci când programul este apelat din nou.

-f nume-fișier-configurare
    Utilizați această opțiune pentru a suprascrie valoarea implicită: „/etc/autolog.conf”

-l nume-fișier-jurnal
    Utilizați această opțiune pentru a înlocui valoarea implicită: „/var/log/autolog.log”. Rețineți că, dacă acest fișier nu există, nu se va efectua nicio înregistrare. Creați fișierul (cu «touch») pentru a activa jurnalizarea.

-t timp_inactiv
    Utilizați această opțiune pentru a suprascrie timpul de inactivitate implicit intern (minute).

-g perioada_de_grație
    Utilizați această opțiune pentru a suprascrie perioada de grație internă implicită (secunde)

-m yes/no
    Utilizați această opțiune pentru a suprascrie selectorul intern de corespondență. Dacă se selectează „yes”, programul va trimite mesaje de poștă electronică către utilizatori imediat după ce i-a ucis.

-c yes/no
    Utilizați această opțiune pentru a anula selectorul intern de „pre-clear”. Dacă este „yes”, programul va șterge ecranul terminalului înainte de a avertiza utilizatorul.

-w yes/no
    Efectuează temporizări bazate pe timpul total al sesiunii - nu pe timpul de inactivitate. (greoi)

-l yes/no
    Dacă este stabilită la „yes”, activitățile vor fi scrise în fișierul jurnal, dacă sunt prezente.

AUTOR
Kyle Bateman <kyle@actarg.com> (autolog 0.35),
James Dingwall <james.dingwall@ncrvoyix.com>
(autolog 0.42.1)

Această pagină de manual a fost modificată pentru Debian de Paul Telford <pxt@debian.org>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.