sane-p5(5)

NUME
sane-p5 - controlor SANE pentru Primax PagePartner

DESCRIERE
Biblioteca sane-p5 implementează un controlor SANE (Scanner Access Now Easy) care oferă acces la scanerul Primax PagePartner cu port paralel și alimentare cu foi.

Acest controlor gestionează rezoluții de scanare de 100, 150, 200, 300 și 600 dpi, în modurile color și gri. Rezoluția de 600 dpi este de fapt 300x600 cu linii mărite pentru a corespunde rezoluției verticale.

DOAR MODURILE EPP/ECP Versiunea actuală a controlorului utilizează numai modul EPP sau ECP pentru a comunica cu scanerul. Se recomandă să stabiliți portul paralel la EPP în BIOS cu versiunea actuală a acestui controlor. ECPEPP va funcționa numai dacă folosiți un nucleu 2.4 sau 2.6 cu suport pentru dispozitiv de caractere „ppdev”.

NUME DE DISPOZITIVE
Acest controlor așteaptă nume de dispozitive de forma:

    port valoare

Unde valoare este:

    auto
        detectează automat toate porturile paralele și le sondează pentru scaner

    /dev/parport0
        utilizează dispozitivul linux „ppdev”, în funcție de numărul de porturi paralele disponibile, trebuie să utilizați „/dev/parport1”, „/dev/parport2”, ...

Puteți redenumi orice dispozitiv cu ajutorul opțiunii:

    option name numele-dispozitivului_meu

Această opțiune se aplică ultimei opțiuni de port.

CONFIGURARE
Vă rugăm să vă asigurați că editați dll.conf înainte de a utiliza controlorul, deoarece acest controlor nu este activat în mod implicit.

FIȘIERE

/etc/sane.d/p5.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/x86_64-linux-gnu/sane/libsane-p5.a
    Biblioteca statică care implementează acest controlor.

/usr/lib/x86_64-linux-gnu/sane/libsane-p5.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. Pe sistemele *NIX, directoarele sunt separate prin două puncte („:”), în cazul sistemelor OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se definește SANE_CONFIG_DIR la „/tmp/config:”, se vor căuta (în această ordine) directoarele tmp/config, . și /etc/sane.d.

SANE_DEBUG_P5
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. De exemplu, o valoare de 255 solicită imprimarea tuturor datelor de depanare. Nivelurile mai mici reduc volumul de informații.

    nivel   ieșire depanare
    ------- ------------------------------
     0       erori critice
     1       erori
     2       avertismente și erori minore
     4       mesaje informative
     8       pornirea/oprirea funcțiilor
     16      mesaje de urmărire
     32      funcții de In/Ieș
     64      funcții de In/Ieș cu urmărire detrasee
     128     date scanare/calibrare

CONSULTAȚI ȘI
sane(7), sane-net(5), saned(8), scanimage(1)

AUTOR
Stéphane Voltz <stef.dev@free.fr>

MULȚUMIRI
Suportul pentru Prima PagePartner a fost posibil datorită unei donații de hardware din partea lui Sébastien Lange.

RAPORTAREA ERORILOR
Dacă ceva nu funcționează, trimiteți un e-mail la sane-devel@alioth-lists.debian.net sau trimiteți o problemă prin https://gitlab.com/sane-project/backends/issues/new cu o etichetă de „backend/p5”. Vă rugăm să oferiți cât mai multe informații.

Versiunea SANE
    rulați «scanimage -V» pentru a determina acest lucru

versiunea controlorului și a scanerului
    rulați SANE_DEBUG_P5=255 scanimage -L 2>log ca root. Dacă nu obțineți nicio ieșire de la controlorul p5, asigurați-vă că o linie „p5” este inclusă în /etc/sane.d/dll.conf. Dacă scanerul dvs. nu este detectat, asigurați-vă că ați definit adresa de port corectă sau dispozitivul corect în fișierul p5.conf.

numele scanerului dvs./fabricantul
    de asemenea, o informație demnă de luat în seamă. Vă rugăm să includeți, de asemenea, rezoluția optică și tipul de lampă a scanerului dumneavoastră, ambele pot fi găsite în manualul scanerului dumneavoastră.

orice alte comentarii
    dacă aveți comentarii cu privire la documentație (ce se poate îmbunătăți) sau dacă credeți că ar trebui să știu ceva, vă rugăm să le includeți.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.