RPMGRAPH(8)

NUME
rpmgraph - afișează graficul de dependență al pachetelor RPM

SINOPSIS
rpmgraph FIȘIER_PACHET ...

DESCRIERE
rpmgraph utilizează argumente FIȘIER_PACHET pentru a genera un grafic de dependență al pachetelor. Fiecare argument FIȘIER_PACHET este citit și adăugat la un set de tranzacții rpm(8). Elementele setului de tranzacții sunt ordonate parțial cu ajutorul unei sortări topologice. Elementele parțial ordonate sunt apoi afișate la ieșirea standard.

Nodurile din graficul de dependență sunt nume de pachete, iar marginile din graficul direcționat indică părintele fiecărui nod. Nodul părinte este definit ca fiind ultimul predecesor al unui pachet atunci când este ordonat parțial folosind dependențele pachetelor ca relație. Aceasta înseamnă că părintele unui anumit pachet este ultima condiție prealabilă a pachetului.

Rezultatul este în format de grafic direcționat dot(1) și poate fi afișat sau tipărit cu ajutorul editorului de grafice dotty din pachetul graphviz. Nu există opțiuni specifice rpmgraph, ci doar opțiuni comune rpm. Consultați mesajul de utilizare rpmgraph pentru a afla ce este implementat în prezent.

CONSULTAȚI ȘI
dot(1), dotty(1)

http://www.graphviz.org/ <URL:http://www.graphviz.org/>

AUTORI
Jeff Johnson <jbj@redhat.com>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.