Manualul de utilizare pamshuffle(1)

Actualizat:

NUME
pamshuffle - amestecă pixelii unei imagini Netpbm

SINOPSIS

pamshuffle [-column [-randomseed număr-întreg]] [fișier-pam]

Sunt acceptate abrevieri unice minime ale opțiunii. Puteți utiliza două liniuțe în loc de o singură liniuță pentru a indica opțiunile. Puteți utiliza spațiu alb în locul semnului egal pentru a separa numele unei opțiuni de valoarea acesteia.

DESCRIERE

Acest program face parte din Netpbm(1).

pamshuffle citește o imagine Netpbm ca intrare și produce un fișier de ieșire cu pixelii amestecați. Operația schimbă doar locația pixelilor existenți; nimic nu este eliminat sau adăugat.

În mod implicit, pixelii își schimbă locația în cadrul rândurilor în mod independent, dar este de asemenea posibil să se efectueze aceeași amestecare pe fiecare rând, ceea ce înseamnă că programul amestecă coloanele verticale de pixeli. Oricum ar fi, nu există nicio rearanjare verticală; acest lucru înseamnă că imaginile ce constau în întregime din dungi orizontale, cum ar fi steagurile naționale ale Germaniei, Thailandei și Ucrainei, nu vor fi modificate.

Pentru a amesteca vertical sau pentru a efectua o amestecare completă, utilizați pamshuffle împreună cu pamflip. A se vedea exemplele de mai jos.

Intrarea se face de la intrarea standard dacă nu specificați fișierul de intrare fișier-pam.

Ieșirea este la ieșirea standard.

pamshuffle funcționează pe un flux multi-imagine. Acesta operează independent pe fiecare imagine din flux și produce un flux de ieșire cu mai multe imagini.

Algoritmul de amestecare este cunoscut pe scară largă ca metoda Fisher-Yates (https://en.wikipedia.org/wiki/Fisher%E2%80%93Yates_shuffle) .

OPȚIUNI

În plus față de opțiunile comune tuturor programelor bazate pe libnetpbm (mai ales -quiet, a se vedea Common Options (index.html#commonoptions) ), pamshuffle recunoaște următoarele opțiuni de linie de comandă:

-column
    Amestecă coloanele verticale, adică efectuează aceeași mișcare pe toate rândurile. Fără această opțiune, programul amestecă fiecare rând independent.

-randomseed= număr-întreg
    Aceasta este sămânța pentru generatorul de numere aleatorii care generează pixelii.

    Utilizați acest lucru pentru a vă asigura că obțineți aceeași imagine la invocări separate.

    În mod implicit, pamshuffle utilizează o sămânță derivată din ora din zi și ID-ul procesului, ceea ce vă oferă rezultate destul de necorelate în cazul invocărilor multiple.

EXEMPLE

În exemplul următor, ieșirea este către ieșirea standard. Probabil veți dori să adăugați redirecționarea către un loc util.

•

    pamshuffle este util atunci când doriți să faceți aleatorie ieșirea ordonată a generatoarelor de imagini precum pamseq și pgmramp.

    Produceți cinci permutări ale numerelor întregi de la 0 la 15:

     pgmramp -lr -maxval=15 16 5 | pamshuffle -plain

•   Amestecați coloanele:

     pamshuffle -column image.ppm

•   Amestecați rândurile:

     pamflip -cw image.ppm | pamshuffle | pamflip -ccw

•   Efectuați o amestecare completă:

     pamflip -cw image.ppm | pamshuffle | pamflip -ccw | pamshuffle

CONSULTAȚI ȘI
pamseq(1) , pgmramp(1) , pamflip(1) , ppmshift(1) , ppmspread(1) , pam(1)

ISTORIC

pamshuffle a fost introdus în Netpbm 10.99 (iunie 2022).

AUTOR

De Akira F. Urushibata. Contribuție a autorului la domeniul public.

SURSA DOCUMENTULUI
Această pagină de manual a fost generată de instrumentul Netpbm «makeman» din sursa HTML. Documentația principală este la

    http://netpbm.sourceforge.net/doc/pamshuffle.html

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.