sane-canon_pp(5)

NUME
sane-canon_pp - controlor SANE pentru scanerele cu suport plat Canon CanoScan cu port paralel

DESCRIERE
Biblioteca sane-canon_pp implementează un controlor SANE (Scanner Access Now Easy) care oferă acces la următoarele scanere Canon cu suport plat:

    CanoScan FB320P
    CanoScan FB620P
    CanoScan FB330P
    CanoScan FB630P
    CanoScan N340P
    CanoScan N640P
    CanoScan N640P ex

Nu sunt acceptate scanere USB și nu există planuri de a le accepta în viitor. Alte proiecte lucrează la suportul pentru scanerele USB. Consultați fișierul PROJECTS pentru mai multe detalii. FB310P și FB610P sunt scanere Avision redenumite, care utilizează un set de comenzi diferit, astfel încât este puțin probabil ca acest controlor să fie acceptat în viitor.

IMPORTANT: acesta este un cod alfa. Deși am depus toate eforturile pentru a-l face cât mai fiabil posibil, nu va funcționa întotdeauna așa cum ne așteptăm. Opiniile sunt în continuare apreciate. Vă rugăm să trimiteți orice raport de eroare către responsabilii de întreținere, așa cum sunt enumerați pe pagina web (listați în secțiunea CONSULTAȚI ȘI de mai jos).

NUME DE DISPOZITIVE
Acest controlor se așteaptă la nume de dispozitive de forma prezentată de libieee1284(3). Aceste nume depind în mare măsură de sistemul de operare și de versiune.

Pe nucleele Linux 2.4, aceasta va fi de forma parport0 sau nucleele mai vechi (2.2 și anterioare) pot produce nume precum 0x378 (adresa de bază a portului) sau pur și simplu 0, în funcție de configurația modulului. Verificați conținutul lui /proc/parport dacă există. Dacă nu doriți să specificați un port implicit (sau nu-i cunoașteți numele), controlorul ar trebui să poată detecta portul pe care se află scanerul dumneavoastră.

CONFIGURARE
Conținutul fișierului canon_pp.conf este o listă de opțiuni pe care trebuie să le utilizeze controlorul. Liniile goale și liniile care încep cu un simbol hash (#) sunt ignorate.

Opțiunile acceptate sunt în prezent ieee1284, calibrate, init_mode și force_nibble.

ieee1284 nume-port
    Definește portul care trebuie utilizat. Formatul numelui portului depinde de sistemul de operare și se bazează pe numele prezentate de libieee1284(3). Vă rugăm să aveți doar una dintre aceste linii, altfel toate, cu excepția uneia, vor fi ignorate.

calibrate fișier-calibrare [nume-port]
    Definește fișierul de calibrare care trebuie utilizat pentru fiecare port în parte. Dacă aveți doar un singur port paralel, argumentul nume-port poate fi omis -- dar aveți grijă, deoarece acest lucru va cauza probleme în cazul sistemelor cu mai multe scanere. Puteți avea oricâte linii de acest tip doriți, atâta timp cât fiecare are un nume de port unic. Caracterul tilde („~”) este acceptabil și va fi extins la valoarea variabilei de mediu HOME.

init_mode <AUTO|FB620P|FB630P> [nume-port]
    Definește modul de inițializare (trezire) care trebuie utilizat pentru fiecare port în parte. Dacă aveți doar un singur port paralel, argumentul nume-port poate fi omis -- dar aveți grijă, deoarece acest lucru poate cauza probleme în cazul sistemelor cu mai multe scanere. Puteți avea oricâte linii de acest tip doriți, atâta timp cât fiecare are un nume de port unic. Modurile de inițializare valabile sunt FB620P (care pornește 10101010 și 01010101 pe pinii de date), FB630P (care pornește 11001100 și 00110011 pe pinii de date) și AUTO, care va încerca mai întâi modul FB630P și apoi modul FB620P. Modul FB620P este utilizat și de FB320P. Modul FB630P este utilizat de FB330P, N340P și N640P.

force_nibble
    Forțează controlorul să utilizeze modul „nibble” chiar dacă modul ECP este raportat ca funcționând de către libieee1284(3). Acest lucru rezolvă problema rară a modului ECP care este raportat ca fiind funcțional de către bibliotecă, dar care apoi nu funcționează.

SFATURI

Apăsați butonul «Calibrare» înainte de scanare. Aceasta îmbunătățește considerabil calitatea scanărilor.

Pentru a activa detectarea automată a scanerului, decomentați linia „canon_pp” din /etc/sane.d/dll.conf.

FIȘIERE

/etc/sane.d/canon_pp.conf
    Fișierul de configurare al controlorului (a se vedea, de asemenea, descrierea SANE_CONFIG_DIR de mai jos).

/usr/lib/x86_64-linux-gnu/sane/libsane-canon_pp.a
    Biblioteca statică care implementează acest controlor.

/usr/lib/x86_64-linux-gnu/sane/libsane-canon_pp.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. În sistemele *NIX, directoarele sunt separate prin două puncte („:”), în OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. În cazul în care valoarea variabilei de mediu se termină cu caracterul de separare a directoarelor, atunci directoarele implicite sunt căutate după directoarele specificate în mod explicit. De exemplu, dacă se stabilește SANE_CONFIG_DIR la „/tmp/config:”, vor fi căutate directoarele tmp/config, . și /etc/sane.d (în această ordine).

SANE_DEBUG_CANON_PP
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii.

    Exemplu: export SANE_DEBUG_CANON_PP=4

NOTE
Funcții disponibile în interfața Windows

Luminozitate și contrast
    Acestea nu sunt implementate și, probabil, nu vor fi niciodată. Acestea par a fi implementate în întregime în software. Folosiți GIMP sau un program similar dacă aveți nevoie de aceste funcții.

Modul „descreen”
    La prima noastră analiză, se pare că este vorba doar de supraeșantionare cu un filtru anti-aliasing. Din nou, se pare că este implementat în întregime în software, așa că GIMP este cea mai bună opțiune pentru moment.

Tabele Gamma
    Acest lucru este în curs de investigare, dar, deocamdată, va fi încărcat doar un profil gamma simplu (de exemplu, cel returnat în timpul calibrării).

Probleme de comunicare

Modul ECP din libieee1284(3) nu funcționează întotdeauna corect, chiar și cu hardware nou. Credem că aceasta este o problemă ppdev. Dacă modificați fișierul de configurare pentru a include force_nibble , problema va dispărea, dar veți putea scana doar în modul „nibble”.

Uneori, scanerul poate fi lăsat într-o stare în care codul nostru nu îl poate reactiva. Dacă controlorul raportează că nu este prezent niciun scaner, încercați să deconectați alimentarea și să o conectați din nou. De asemenea, încercați să deconectați imprimantele de la portul de conectare.

Scanerul nu va răspunde corect la comenzile noastre atunci când îl conectați pentru prima dată la priză. Dacă încercați să efectuați o scanare la foarte scurt timp după ce ați conectat alimentarea, este posibil ca controlorul să raporteze în mod incorect că nu există niciun scaner. Pentru a evita acest lucru, lăsați-l aproximativ 10 secunde să se reinițializeze înainte de a încerca orice scanare.

Linii repetate

Sometimes at high resolutions (ie. 600dpi) you will notice lines which appear twice. These lines correspond to points where the scanner head has stopped during the scan (it stops every time the internal 64kb buffer is full). Basically it's a mechanical problem inside the scanner, that the tolerance of movement for a start/stop event is greater than 1/600 inches. I've never tried the windows driver so I'm not sure how (or if) it works around this problem, but as we don't know how to rewind the scanner head to do these bits again, there's currently no nice way to deal with the problem.

Scanări pe scară de gri

Rețineți că scanerul utilizează LED-urile verzi pentru a citi scanările pe scară de gri, ceea ce înseamnă că obiectele de culoare verde vor apărea mai deschise decât în mod normal, iar cele de culoare roșie și albastră vor apărea mai închise decât în mod normal. Pentru scanări la scară de gri de mare precizie ale obiectelor colorate, cel mai bine este să scanați în culori și să le convertiți în scară de gri cu un software grafic, cum ar fi GIMP.

FB620P/FB320P Avertismente

Aceste modele nu pot fi reinițializate în același mod ca și celelalte. Nici controlorul de Windows nu știe cum să le reinițializeze - atunci când este lăsat cu un scaner inconsecvent, acesta va începe să scaneze la jumătatea paginii!

Se știe că întreruperea funcționează corect pe modelele FB*30P și se știe că nu funcționează pe modelele FB*20P. Modelul FB620P, pe care l-am testat, returnează pur și simplu gunoi după ce o scanare a fost întreruptă prin metoda pe care o cunoaștem. Abandonarea este capabilă să lase scanerul într-o stare în care poate fi oprit, dar nu și în care se poate face o altă scanare.

CONSULTAȚI ȘI
sane(7), sane-dll(5), libieee1284(3),
http://canon-fb330p.sourceforge.net/

AUTOR
Acest controlor este în principal opera lui Simon Krix (Inginerie inversă) și a lui Matthew Duggan (interfața SANE).

Multe mulțumiri lui Kevin Easton pentru comentariile și ajutorul său, precum și lui Kent A. Signorini pentru ajutorul acordat cu N340P.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.