GENDIFF(1)

NUME
gendiff - instrument pentru a ajuta la generarea de fișiere diff fără erori

SINOPSIS
gendiff <director> <extensie-diff>

DESCRIERE
gendiff este un script destul de simplu care ajută la generarea unui fișier diff dintr-un singur director. Acesta are ca singure argumente un nume de director și o "extensie-diff". Extensia diff ar trebui să fie o secvență unică de caractere adăugate la sfârșitul tuturor fișierelor originale, nemodificate. Rezultatul programului este un fișier diff care poate fi aplicat cu programul patch pentru a recrea modificările.

Secvența obișnuită de evenimente pentru crearea unei diferențe constă în crearea a două directoare identice, efectuarea de modificări într-un director și apoi utilizarea programului diff pentru a crea o listă de diferențe între cele două. Utilizarea gendiff elimină necesitatea unei copii suplimentare a directorului original și nemodificat. În schimb, trebuie salvate numai fișierele individuale care sunt modificate.

Înainte de a edita un fișier, copiați fișierul, adăugând extensia pe care ați ales-o la numele fișierului. De exemplu, dacă aveți de gând să editați fișierul anumit-fișier.cpp și ați ales extensia "fix", copiați-l în fișierul anumit-fișier.cpp.fix înainte de a-l edita. Apoi editați prima copie (anumit-fișier.cpp).

După editarea tuturor fișierelor pe care trebuie să le editați în acest mod, intrați în directorul cu un nivel deasupra celui în care se află codul sursă, apoi tastați

            $ gendiff nume-director .fix > diff_mea-fix.patch

Ar trebui să redirecționați rezultatul către un fișier (așa cum este ilustrat), cu excepția cazului în care doriți să vedeți rezultatele la ieșirea standard.

CONSULTAȚI ȘI
diff(1), patch(1)

AUTOR

        Marc Ewing <marc@redhat.com>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.