sane-cardscan(5)

NUME
sane-cardscan - controlor SANE pentru scanerele USB Corex CardScan

DESCRIERE
Biblioteca sane-cardscan implementează un controlor SANE (Scanner Access Now Easy) care oferă acces la scanerele de format mic Corex CardScan 800c și 600c.

Controlorul admite doar modurile în tonuri de gri și color, și suporturi de lungime (teoretic) infinită.

Acest controlor poate fi compatibil cu alte scanere. Cel mai bun mod de a determina nivelul de compatibilitate este să obțineți un traseu de execuție al controlorului Windows în acțiune și să-l trimiteți autorului.

OPȚIUNI
Controlorul cardscan acceptă următoarele opțiuni:

--mode Gray|Color
    Selectează modul de scanare.

FIȘIER DE CONFIGURARE
Fișierul de configurare cardscan.conf este utilizat pentru a indica controlorului cum să caute scanere și pentru a furniza opțiuni care controlează funcționarea controlorului. Acest fișier este citit de fiecare dată când interfața solicită controlorului o listă de scanere, în general numai la pornirea interfeței. În cazul în care fișierul de configurare lipsește, controlorul va utiliza un set de valori implicite compilate, care sunt identice cu cele din fișierul de configurare implicit livrat cu SANE.

Scanerele pot fi specificate în fișierul de configurare în două moduri:

„usb 0x04c5 0x1042” (sau alte ID-uri de fabricant/produs)
    Solicită controlorului să caute în toate magistralele USB din sistem un dispozitiv care utilizează acel ID de fabricant și de produs. Dispozitivul va fi apoi interogat pentru a determina dacă este un scaner „cardscan”.

„usb /dev/usb/scanner0” (sau alt fișier de dispozitiv)
    Unele sisteme utilizează un controlor al nucleului pentru a accesa scanerele USB. Această metodă nu este testată.

În plus, există două opțiuni de configurare care controlează protocolul utilizat de controlor:

„lines_per_block 16” (sau alt număr de la 1 la 32)
    Controlează numărul de linii de date de imagine care vor fi achiziționate la fiecare trecere. Scanerele mai vechi vor necesita un număr mai mic, adesea 1.

„has_cal_buffer 1” (1 sau 0)
    Determină controlorul să obțină datele de calibrare de la scaner în timpul inițializării. Scanerele mai vechi nu acceptă această cerere și trebuie să fie stabilită la 0.

MEDIU
Controlorul utilizează o singură variabilă de mediu, SANE_DEBUG_CARDSCAN, care activează ieșirea de depanare la ieșirea de eroare standard. Valorile valide sunt:

    5 Erori
    10 Urmărirea funcției
    15 Detalii ale funcției
    20 Comenzi opționale
    25 Urmărire SCSI/USB
    30 Detaliu SCSI/USB
    35 Zgomot inutil

PROBLEME CUNOSCUTE

    Scanerul nu pare să aibă prea mult control posibil, astfel încât controlorul nu poate stabili valorile coordonatelor x/y, rezoluțiile, etc. Aceste lucruri ar putea fi simulate în controlor, dar există o mulțime de instrumente în linie de comandă.
    De asemenea, controlorul Linux nu trimite toate comenzile pe care le trimite controlorul Windows, astfel încât este posibil să nu funcționeze la fel.
    Controlorul Linux nu dispune de opțiunile de calibrare sau de ejectare ale controlorului Windows.

MULȚUMIRI
Echipamentul pentru a construi acest controlor a fost furnizat autorului de către: Jeff Kowalczyk <jtk a t yahoo d o t com>.

CONSULTAȚI ȘI
sane(7), sane-usb(5)

AUTOR
m. allan noah: <kitno455 a t gmail d o t com> .

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.