proc_pid_net(5)

NUME
/proc/pid/net/, /proc/net/ - informații despre stratul de rețea

DESCRIERE

/proc/pid/net/ (începând cu Linux 2.6.25)
    A se vedea descrierea /proc/net.

/proc/net/
    Acest director conține diverse fișiere și subdirectoare care conțin informații despre stratul de rețea. Fișierele conțin structuri ASCII și sunt, prin urmare, citibile cu cat(1). Cu toate acestea, suita standard netstat(8) oferă un acces mult mai curat la aceste fișiere.

    Odată cu apariția spațiilor de nume de rețea, diverse informații referitoare la stiva de rețea sunt virtualizate (a se vedea network_namespaces(7)). Astfel, începând cu Linux 2.6.25, /proc/net este o legătură simbolică către directorul /proc/self/net, care conține aceleași fișiere și directoare enumerate mai jos. Cu toate acestea, aceste fișiere și directoare expun acum informații pentru spațiul de nume al rețelei din care face parte procesul.

/proc/net/arp
    Acesta conține o descărcare citibilă ASCII a tabelului ARP al nucleului utilizat pentru rezolvarea adreselor. Acesta va afișa atât intrările ARP învățate dinamic, cât și cele preprogramate. Formatul este următorul:

        IP address     HW type   Flags     HW address          Mask   Device
        192.168.0.50   0x1       0x2       00:50:BF:25:68:F3   *      eth0
        192.168.0.250  0x1       0xc       00:00:00:00:00:00   *      eth0

    Aici „IP address” este adresa IPv4 a mașinii, iar „HW type” este tipul hardware al adresei din RFC 826. Fanioanele sunt fanioanele interne ale structurii ARP (astfel cum sunt definite în /usr/include/linux/if_arp.h), iar „HW address” este corespondența nivelului de legătură de date pentru adresa IP respectivă, dacă este cunoscută.

/proc/net/dev
    Pseudofișierul dev conține informații privind starea dispozitivului de rețea. Acesta oferă numărul de pachete primite și trimise, numărul de erori și coliziuni și alte statistici de bază. Acestea sunt utilizate de programul ifconfig(8) pentru a raporta starea dispozitivului. Formatul este:

        Inter-|   Receive                                                |  Transmit
         face |bytes    packets errs drop fifo frame compressed multicast|bytes    packets errs drop fifo colls carrier compressed
            lo: 2776770   11307    0    0    0     0          0         0  2776770   11307    0    0    0     0       0          0
          eth0: 1215645    2751    0    0    0     0          0         0  1782404    4324    0    0    0   427       0          0
          ppp0: 1622270    5552    1    0    0     0          0         0   354130    5669    0    0    0     0       0          0
          tap0:    7714      81    0    0    0     0          0         0     7714      81    0    0    0     0       0          0

/proc/net/dev_mcast
    Definit în /usr/src/linux/net/core/dev_mcast.c:

        indx interface_name  dmi_u dmi_g dmi_address
        2    eth0            1     0     01005e000001
        3    eth1            1     0     01005e000001
        4    eth2            1     0     01005e000001

/proc/net/igmp
    Internet Group Management Protocol. Definit în /usr/src/linux/net/core/igmp.c.

/proc/net/rarp
    Acest fișier utilizează același format ca fișierul arp și conține baza de date curentă de corespondență inversă utilizată pentru a furniza serviciile de căutare inversă a adreselor rarp(8). Dacă RARP nu este configurat în cadrul nucleului, acest fișier nu va fi prezent.

/proc/net/raw
    Păstrează o descărcare a tabelului de socluri RAW. Multe dintre informații nu sunt utile în afară de depanare. Valoarea „sl” este slotul hash al nucleului pentru soclu, „local_address” este adresa locală și perechea de numere de protocol. „St” este starea internă a soclului. Valorile „tx_queue” și „rx_queue” reprezintă coada de date de ieșire și de intrare în ceea ce privește utilizarea memoriei nucleului. Câmpurile „tr”, „tm->when” și „rexmits” nu sunt utilizate de RAW. Câmpul „uid” conține UID-ul efectiv al creatorului soclului.

/proc/net/snmp
    Acest fișier conține datele ASCII necesare pentru bazele de informații de gestionare IP, ICMP, TCP și UDP pentru un agent SNMP.

/proc/net/tcp
    Deține o descărcare a tabelului de socluri TCP. Multe dintre informații nu sunt utile în afară de depanare. Valoarea „sl” este slotul hash al nucleului pentru socket, „local_address” este perechea adresă locală și număr de port. Valoarea „rem_address” este perechea de adresă și număr de port de la distanță (dacă este conectată). „St” este starea internă a soclului. „tx_queue” și „rx_queue” sunt cozile de date de ieșire și de intrare în ceea ce privește utilizarea memoriei nucleului. Câmpurile „tr”, „tm->when” și „rexmits” dețin informații interne despre starea soclului nucleului și sunt utile doar pentru depanare. Câmpul „uid” conține UID-ul efectiv al creatorului soclului.

/proc/net/udp
    Deține o descărcare a tabelului de socluri UDP. Multe dintre informații nu sunt utile în afară de depanare. Valoarea „sl” este slotul hash al nucleului pentru soclu, „local_address” este perechea adresă locală și număr de port. Valoarea „rem_address” este perechea de adresă și număr de port de la distanță (dacă este conectată). „St” este starea internă a soclului. „tx_queue” și „rx_queue” sunt cozile de date de ieșire și de intrare în ceea ce privește utilizarea memoriei nucleului. Câmpurile „tr”, „tm->when” și „rexmits” nu sunt utilizate de UDP. Câmpul „uid” conține UID-ul efectiv al creatorului soclului. Formatul este:

        sl  local_address rem_address   st tx_queue rx_queue tr rexmits  tm->when uid
         1: 01642C89:0201 0C642C89:03FF 01 00000000:00000001 01:000071BA 00000000 0
         1: 00000000:0801 00000000:0000 0A 00000000:00000000 00:00000000 6F000100 0
         1: 00000000:0201 00000000:0000 0A 00000000:00000000 00:00000000 00000000 0

/proc/net/unix
    Listează soclurile de domeniu UNIX prezente în sistem și starea lor. Formatul este:

        Num RefCount Protocol Flags    Type St Inode Path
         0: 00000002 00000000 00000000 0001 03    42
         1: 00000001 00000000 00010000 0001 01  1948 /dev/printer

    Câmpurile sunt următoarele:

    Num:
        numărul de slot al tabelului nucleului.

    RefCount:
        numărul de utilizatori ai soclului.

    Protocol:
        în prezent este întotdeauna 0.

    Flags:
        fanioanele interne ale nucleului care păstrează starea soclului.

    Type:
        tipul soclului. Pentru socluri SOCK_STREAM, acesta este 0001; pentru socluri SOCK_DGRAM, acesta este 0002; iar pentru socluri SOCK_SEQPACKET, acesta este 0005.

    St: starea internă a soclului.

    Inode:
        numărul nodului-i al soclului.

    Path:
        numele de rută atașată (dacă există) al soclului. Soclurile din spațiul de nume abstract sunt incluse în listă și sunt afișate cu o rută Path care începe cu caracterul „@”.

/proc/net/netfilter/nfnetlink_queue
    Acest fișier conține informații despre coada de așteptare din spațiul utilizatorului netfilter, dacă este utilizată. Fiecare linie reprezintă o coadă. Cozile care nu au fost subscrise de spațiul utilizatorului nu sunt afișate.

           1   4207     0  2 65535     0     0        0  1
          (1)   (2)    (3)(4)  (5)    (6)   (7)      (8)

    Câmpurile din fiecare linie sunt:

    (1) ID-ul cozii. Se potrivește cu ceea ce este specificat în opțiunile --queue-num sau --queue-balance pentru obiectivul iptables(8) NFQUEUE. Consultați iptables-extensions(8) pentru mai multe informații.

    (2) ID-ul portului netlink înscris în coadă.

    (3) Numărul de pachete aflate în coada de așteptare și care așteaptă să fie procesate de aplicație.

    (4) Modul de copiere al cozii. Acesta este fie 1 (numai metadate), fie 2 (copiază și datele utile în spațiul utilizatorului).

    (5) Intervalul de copiere; adică, câți octeți din sarcina utilă a pachetului ar trebui copiați cel mult în spațiul utilizatorului.

    (6) coadă abandonată. Numărul de pachete care au trebuit să fie abandonate de nucleu deoarece prea multe pachete așteaptă deja ca spațiul utilizator să trimită înapoi verdictele obligatorii de acceptare/abandonare.

    (7) coadă de utilizator abandonată. Numărul de pachete care au fost abandonate în cadrul subsistemului netlink. Astfel de abandonări au loc, de obicei, atunci când memoria tampon a soclului corespunzător este plină; cu alte cuvinte, spațiul utilizator nu este capabil să citească mesajele suficient de repede.

    (8) număr de secvență. Fiecare pachet aflat în coadă este asociat cu un număr de secvență (32 de biți) care crește monoton. Acesta arată ID-ul celui mai recent pachet aflat în coadă.

    Ultimul număr există doar din motive de compatibilitate și este întotdeauna 1.

CONSULTAȚI ȘI
proc(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.