proc_pid_exe(5)

NUME
/proc/pid/exe - legătură simbolică la ruta programului

DESCRIERE

/proc/pid/exe
    În Linux 2.2 și versiunile ulterioare, acest fișier este o legătură simbolică care conține ruta reală a comenzii executate. Această legătură simbolică poate fi dereferențiată în mod normal; încercarea de a o deschide va deschide executabilul. Puteți chiar tasta /proc/pid/exe pentru a rula o altă copie a aceluiași executabil care este rulat de procesul pid. Dacă numele rutei a fost dezlegat, legătura simbolică va conține șirul „ (deleted)” adăugat la numele rutei originale. Într-un proces cu mai multe fire de execuție, conținutul acestei legături simbolice nu este disponibil dacă firul de execuție principal s-a încheiat deja (de obicei prin apelarea pthread_exit(3)).

    Permisiunea de a dereferenția sau citi (readlink(2)) această legătură simbolică este guvernată de o verificare a modului de acces «ptrace» PTRACE_MODE_READ_FSCREDS; a se vedea ptrace(2).

    În Linux 2.0 și anterior, /proc/pid/exe este un indicator către binarul care a fost executat și apare ca o legătură simbolică. Un apel readlink(2) la acest fișier sub Linux 2.0 returnează un șir în formatul:

        [dispozitiv]:nod-i

    De exemplu, [0301]:1502 ar fi nodul-i 1502 pe dispozitivul cu numărul major 03 (al unității IDE, MFM etc.) și numărul minor 01 (prima partiție de pe prima unitate).

    find(1) cu opțiunea -inum poate fi utilizat pentru a localiza fișierul.

CONSULTAȚI ȘI
proc(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.