GOMOKU(6)

NUME
gomoku - joc de 5 pe linie

SINOPSIS
gomoku [-bcdu] [-D fișier-depanare] [fișier-intrare]

DESCRIERE
gomoku este un joc pentru doi jucători în care obiectivul este de a obține 5 pe linie pe orizontală, verticală sau diagonală pe o grilă de 19 pe 19. Prin convenție, negrul mută întotdeauna primul. Fără argumente, gomoku va afișa o tablă de joc și va cere utilizatorului să facă mutări. Mutările valide sunt o literă pentru coloană și un număr pentru rândul unei poziții goale pe tablă. Dacă se introduce „quit” sau „resign”, jocul se va încheia. Puteți salva starea actuală a jocului introducând „save” și furnizând un nume de fișier atunci când vi se cere. Fișierul opțional fișier-intrare poate fi utilizat pentru a restaura un joc salvat.

Opțiunile sunt:

-b  Această opțiune stabilește modul de fundal. Mutările de intrare sunt citite de la intrarea standard, calculatorul alege o mutare și o afișează la ieșirea standard. Prima linie de intrare trebuie să fie „black” sau „white” pentru a specifica dacă gomoku are sau nu prima mutare. Această opțiune a fost concepută pentru turneele de joc în care un program arbitru se ocupă de afișarea tabloului de joc și pune un program împotriva altuia.

-c  Calculator contra calculator. gomoku va juca un joc împotriva lui însuși. Acest lucru este folosit mai ales pentru testare.

-d  Imprimă informații de depanare. Dacă repetați această opțiune de mai multe ori, veți obține informații mai detaliate.

-D fișier-depanare
    Imprimă informațiile de depanare în fișier-depanare în loc de ieșirea standard.

-u  Utilizator contra utilizator. Aceasta este utilizată în principal pentru testare.

AUTOR
Ralph Campbell

MULȚUMIRI
Rutinele de afișare la tablei de joc s-au bazat pe programul goref scris de Peter Langston.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3: https://www.gnu.org/licenses/gpl-3.0.html sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.