sane-magicolor(5)

NUME
sane-magicolor - controlor SANE pentru scanerele KONICA MINOLTA magicolor

DESCRIERE
Controlorul sane-magicolor acceptă scanerele KONICA MINOLTA magicolor conectate prin USB sau LAN. În prezent, este acceptat doar dispozitivul magicolor 1690MF, nu sunt cunoscute alte dispozitive cu același protocol de scanare.

DISPOZITIVE COMPATIBILE
Următorul scaner ar trebui să funcționeze cu acest controlor:

Detalii dispozitiv
-----------------------------
Fabricant: KONICA MINOLTA
Model: magicolor 1690MF

CONFIGURARE

Această secțiune descrie intrările din fișierul de configurare al controlorului. Fișierul este localizat la:

    /etc/sane.d/magicolor.conf

Pentru o configurare corectă, este necesară cel puțin una dintre următoarele intrări:

    net autodiscovery
    net [ADRESA IP] [ID-DISPOZITIV]
    usb
    usb [ID-FABRICANT] [ID-DISPOZITIV]

FIȘIERE

/etc/sane.d/magicolor.conf
    Fișierul de configurare al controlorului

/usr/lib/x86_64-linux-gnu/sane/libsane-magicolor.a
    Biblioteca statică care implementează acest controlor.

/usr/lib/x86_64-linux-gnu/sane/libsane-magicolor.so
    Biblioteca partajată care implementează acest controlor (prezentă pe sistemele care acceptă încărcare dinamică).

MEDIU

SANE_CONFIG_DIR
    Această variabilă de mediu specifică lista de directoare care pot conține fișierul de configurare. În sistemele *NIX, directoarele sunt separate prin două puncte („:”), în OS/2, ele sunt separate prin punct și virgulă („;”). Dacă această variabilă nu este definită, fișierul de configurare este căutat în două directoare implicite: mai întâi, în directorul de lucru curent („.”) și apoi în /etc/sane.d. Dacă valoarea variabilei de mediu se termină cu caracterul separator de directoare, atunci directoarele implicite sunt căutate după directoarele specificate explicit. De exemplu, dacă se stabilește SANE_CONFIG_DIR la „/tmp/config:”, vor fi căutate directoarele /tmp/config, . și /etc/sane.d (în această ordine).

SANE_DEBUG_MAGICOLOR
    Dacă biblioteca a fost compilată cu suportul de depanare activat, această variabilă de mediu controlează nivelul de depanare pentru acest controlor. Nivelurile mai mari de depanare cresc cantitatea de detalii informative a ieșirii.

    Exemplu: export SANE_DEBUG_MAGICOLOR=127

    Pentru a obține mesaje de depanare de la controlor, definiți această variabilă de mediu înainte de a apela interfața preferată (de exemplu, xscanimage(1)).

    Exemplu: SANE_DEBUG_MAGICOLOR=65 xscanimage

ERORI ȘI RESTRICȚII CUNOSCUTE

Este posibil ca scanările color de mari dimensiuni să se termine uneori din motive necunoscute (scanerul încetează pur și simplu să mai trimită date).

Anularea scanărilor mari poate bloca scanerul.

CONSULTAȚI ȘI
sane(7),
http://wiki.kainhofer.com/hardware/magicolor_scan

AUTOR

Reinhold Kainhofer <reinhold@kainhofer.com>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.