proc_pid_environ(5)

NUME
/proc/pid/environ - mediul inițial

DESCRIERE

/proc/pid/environ
    Acest fișier conține mediul inițial care a fost stabilit atunci când programul care se execută în prezent a fost inițiat prin execve(2). Intrările sunt separate prin octeți nuli („\0”), iar la sfârșit poate exista un octet nul. Astfel, pentru a afișa mediul procesului 1, ar trebui să faceți:

        $ cat /proc/1/environ | tr '\000' '\n'

    Dacă, după execve(2), procesul își modifică mediul (de exemplu, apelând funcții precum putenv(3) sau modificând direct variabila environ(7)), acest fișier nu va reflecta aceste modificări.

    În plus, un proces poate modifica locația de memorie la care se referă acest fișier prin operații prctl(2) precum PR_SET_MM_ENV_START.

    Permisiunea de a accesa acest fișier este guvernată de o verificare a modului de acces «ptrace» PTRACE_MODE_READ_FSCREDS; a se vedea ptrace(2).

CONSULTAȚI ȘI
proc(5)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.