COMBINEDELTARPM(8)

NUME
combindeltarpm - combină mai multe fișiere deltarpms într-unul singur

SINOPSIS
combinedeltarpm [-v] [-V versiunea] [-z comprimarea] [-S semnătura-rpm] deltarpms-vechi... deltarpm=nou

DESCRIERE
combinedeltarpm creează un nou fișier deltarpm din mai multe deltarpm vechi. Aplicarea fișierului deltarpm rezultat are același efect ca și aplicarea fiecăruia dintre cele vechi în ordinea specificată. Utilizați opțiunea -v pentru a face ca această comandă, «combinedeltarpm» să fie mai descriptivă cu privire la activitatea sa.

«combinedeltarpm» produce în mod normal un fișier deltarpm în format V3; utilizați opțiunea -V pentru a specifica o versiune diferită, dacă doriți. Opțiunea -z poate fi utilizată pentru a specifica o metodă de comprimare diferită, în mod implicit se utilizează aceeași metodă de comprimare ca și cea utilizată în ultimul fișier deltarpm vechi.

Dacă doriți să utilizați o altă semnătură de antet, puteți specifica, de asemenea, un rpm cu opțiunea -S care va fi utilizat ca referință pentru semnătură. Această caracteristică poate fi utilizată în cazul în care un deltarpm a fost făcut pentru un rpm nesemnat care a fost semnat ulterior.

CONSIDERENTE LEGATE DE MEMORIE
Implementarea «combinedeltarpm» despachetează în prezent blocurile de adăugare ale deltarpms în memorie, astfel încât are nevoie de un spațiu aproximativ de două ori mai mare decât dimensiunea conținutului necomprimat al rpm-ului țintă.

CONSULTAȚI ȘI
makedeltarpm(8) applydeltarpm(8)

AUTOR
Michael Schroeder <mls@suse.de>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.