sane-canon_dr(5)

NUME
sane-canon_dr - controlor SANE pentru scanerele Canon seria DR

DESCRIERE
Biblioteca sane-canon_dr implementează un controlor SANE (Scanner Access Now Easy) care oferă acces la unele scanere Canon din seria DR.

Acest document descrie versiunea 60 a controlorului, care a fost livrată cu SANE 1.0.32.

DISPOZITIVE ACCEPTATE
Această versiune a fost testată doar cu câteva modele de scanere. Vă rugăm să consultați http://www.sane-project.org/sane-supported-devices.html pentru cea mai recentă listă.

Acest controlor poate fi compatibil cu alte scanere Canon. Cel mai bun mod de a determina nivelul de suport este de a testa direct scanerul sau de a colecta un traseu de execuție al controlorului Windows în acțiune. Vă rugăm să contactați autorul pentru ajutor sau cu rezultatele testelor.

În general, aparatele mai mari (de la DR-4000 în sus) care au fost testate utilizează un protocol destul de complet, cu suport hardware pentru multe moduri, rezoluții și caracteristici. Aparatele mai mici au multe limitări, cum ar fi lipsa rezoluțiilor orizontale, lipsa modului binar, scanarea întotdeauna pe toată lățimea etc. Există linii de cod în controlor pentru a rezolva aceste probleme, dar se pare că nu există nicio modalitate de a detecta dacă acestea sunt necesare, astfel încât trebuie să fie testate pentru a vedea dacă funcționează.

OPȚIUNI
S-au depus eforturi pentru a expune majoritatea opțiunilor hardware, inclusiv:

--source Flatbed|ADF Front|ADF Back|ADF Duplex
    Selectează sursa pentru scanare.

--mode Lineart|Halftone|Gray|Color
    Selectează modul de scanare.

--resolution
    Controlează rezoluția de scanare.

--tl-x, --tl-y, --br-x, --br-y
    Stabilește coordonatele din stânga sus și din dreapta jos ale zonei de scanare. Acestea sunt redenumite -t, -l, -x, -y de către unele interfețe.

--page-width, --page-height
    Stabilește dimensiunea hârtiei. Utilizată de scaner pentru a determina centrarea coordonatelor de scanare atunci când se utilizează ADF (alimentator automat de documente) și pentru a detecta erorile de alimentare dublă.

Alte opțiuni vor fi disponibile în funcție de capacitățile scanerului: îmbunătățire, comprimare, butoane și senzori, etc.

În plus, mai multe opțiuni „software” sunt expuse de către controlor. Acestea sunt reimplementări ale funcțiilor oferite în mod nativ de scanerele mai mari, dar care rulează pe calculatorul gazdă. Acest lucru permite ca mașinile mai mici să aibă capacități similare. Vă rugăm să rețineți că aceste caracteristici sunt oarecum simpliste și este posibil să nu funcționeze la fel de bine ca implementările native. Rețineți, de asemenea, că toate aceste caracteristici necesită ca acest controlor să stocheze întreaga imagine în memorie. Acest lucru va duce aproape sigur la o reducere a vitezei de scanare.

--swcrop
    Solicită controlorului să detecteze extremitățile hârtiei în cadrul imaginii mai mari și să decupeze marginile goale.

--swdeskew
    Solicită controlorului să detecteze rotația hârtiei în cadrul imaginii mai mari și să contracareze rotația.

--swdespeck X
    Solicită controlorului să găsească și să elimine din imagine punctele cu diametrul X sau mai mic și să umple spațiul cu culoarea medie din jur.

    Folosiți "scanimage --help" pentru a obține o listă, dar țineți cont de faptul că unele opțiuni pot fi folosite numai atunci când o altă opțiune a fost dată și că opțiunile avansate pot fi ascunse de unele programe de interfață.

FIȘIER DE CONFIGURARE
Fișierul de configurare canon_dr.conf este utilizat pentru a indica controlorului cum să caute scanere și pentru a furniza opțiuni care controlează funcționarea acestuia. Acest fișier este citit de fiecare dată când interfața solicită controlorului o listă de scanere, în general numai la pornirea intefeței. În cazul în care fișierul de configurare lipsește, controlorul nu va reuși să ruleze.

Scanerele pot fi specificate în fișierul de configurare în patru moduri:

"scsi CANON DR"
    Solicită controlorului să caute în toate magistralele scsi din sistem un dispozitiv care raportează că este un scaner fabricat de „CANON”, cu un nume de model care începe cu „DR”.

„scsi /dev/sg0” (sau alt fișier de dispozitiv scsi)
    Solicită controlorului să deschidă dispozitivul scsi numit. Util numai dacă aveți mai multe scanere compatibile conectate la sistem și trebuie să specificați unul. Probabil că nu ar trebui să fie utilizat împreună cu cealaltă linie „scsi” de mai sus.

"usb 0x04a9 0x1603" (sau alte id-uri de producător/produs)
    Solicită controlorului să caute în toate magistralele USB din sistem un dispozitiv care utilizează acel id de producător și de produs. Dispozitivul va fi apoi interogat pentru a determina dacă este un scaner Canon.

„usb /dev/usb/scanner0” (sau alt fișier de dispozitiv)
    Unele sisteme utilizează un controlor al nucleului pentru a accesa scanerele USB. Această metodă nu este testată.

Pe lângă liniile „scsi” și „usb”, fișierul de configurare acceptă următoarele linii „option”:

"option buffer-size [număr de octeți]"
    Stabilește numărul de octeți din memoria tampon de date la o valoare diferită de cea implicită de 4Mo. Valorile mari pot cauza întârzieri sau blocaje, iar valorile mici pot cauza scanări lente.

    Notă: controlorul nu stabilește o limită superioară pentru această valoare, deoarece unii utilizatori au cerut ca aceasta să fie destul de mare. Valorile peste valoarea implicită nu sunt recomandate și pot bloca sistemul de operare sau controlorul plăcii scsi. Sunteți avertizat.

"option vendor-name [șir de text]"
"option model-name [șir de text]"
"option version-name [șir de text]"
    Aceste opțiuni pot fi utilizate în mod colectiv pentru a înlocui valorile furnizate de scaner sau pentru a furniza valorile atunci când scanerul nu le poate furniza.

"option padded-read [0|1]"
    Unele scanere adaugă 12 octeți înainte de toate datele transmise către gazdă. Activați această opțiune în cazul în care scanerul nu răspunde la comenzi.

"option duplex-offset [număr întreg]"
    Unele scanere umplu marginea superioară a uneia dintre fețele unei scanări duplex. Există unele variații în ceea ce privește cantitatea de umplutură. Modificați această opțiune dacă unitatea dvs. afișează o bandă nedorită de date de imagine pe o singură parte.

NOTĂ: Liniile „option” pot apărea de mai multe ori în fișierul de configurare. Ele se aplică numai la scanerele descoperite de următoarea linie „scsi/usb”.

MEDIU
Controlorul utilizează o singură variabilă de mediu, SANE_DEBUG_CANON_DR, care activează ieșirea de depanare la ieșire de eroare standard. Valorile valide sunt:

    5 Erori
    10 Urmărirea funcției
    15 Detalii ale funcției
    20 Comenzi opționale
    25 Urmărire SCSI/USB
    30 Detaliu SCSI/USB
    35 Zgomot inutil

PROBLEME CUNOSCUTE
Acest controlor a fost realizat în întregime prin inginerie inversă din traseele de execuție prin USB ale controlorului proprietar. Este posibil ca diverse caracteristici avansate ale mașinilor să nu fie activate. Multe mașini nu au fost testate. Protocolul lor este necunoscut.

MULȚUMIRI

Diferiți autori ai controlorului sane-fujitsu(5) au furnizat cod util.
Yabarana Corp. www.yabarana.com a furnizat o finanțare semnificativă.
EvriChart, Inc. www.evrichart.com a oferit finanțare și a împrumutat echipamente.
Canon, SUA. www.usa.canon.com a împrumutat echipamentul.
HPrint hprint.com.br a asigurat finanțarea și testarea pentru suportul DR-2510.
Stone-IT www.stone-it.com a oferit finanțare pentru susținerea DR-2010 și DR-2050.
Gerhard Pfeffer a asigurat accesul și testarea pentru P-208 și P-215.
Mulțumiri speciale pentru: Alejandro Imass, Andre Shimakawa, Martijn van Brummelen, Thanos Diacakis și Junren Shi pentru teste și sugestii.

CONSULTAȚI ȘI
sane(7), sane-scsi(5), sane-usb(5)

AUTOR
m. allan noah: <kitno455 a t gmail d o t com>.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.