cdda2ogg(1)

NUME
cdda2ogg, cdda2mp3 — extrag piesele audio de pe CD și le codifică

SINOPSIS

cdda2ogg

cdda2mp3

DESCRIERE

cdda2ogg este un script simplu care folosește comanda icedax <prefix-fișier> pentru a extrage toate piesele audio cu comanda icedax <fileprefix> și a le codifica folosind codificatorul ogg123 respectiv codificatorul <censored> MP3. Scripturile nu sunt concepute pentru a fi programe complete de arhivare a muzicii, ci doar pentru stocarea rapidă a puține date audio. Nu utilizează baze de date precum CDDB și nici nu au funcții suplimentare. Puteți să vă uitați la icedax dacă aveți nevoie de ele.

ogg123 este furnizat de vorbis-tools, care trebuie instalat separat. Pentru mai multe informații, consultați www.ogg.org.

CONFIGURARE

cdda2ogg și cdda2mp3 au valori predefinite pentru citirea și etichetarea fișierelor țintă. Puteți să le suprascrieți cu următoarele variabile de mediu:

CDDA_DEVICE
    Specifică dispozitivul sursă de la care se obțin datele.

LIST
    Lista numerelor de piese care urmează să fie citite, separate prin spații.

CDDA2WAV
    Definește comanda pentru a rula programul cdda2wav

CDDA2WAV_OPTS
    Opțiuni diverse pasate la $CDDA2WAV.

MP_CODER
    Programul de codificare.

MP_OPTIONS
    Opțiuni suplimentare pasate la $MP_CODER.

FILEPREFIX
    Partea de bază a numelui de fișier al fișierelor audio rezultate. Aceasta poate fi, de asemenea, specificată ca prim argument al scriptului.

Consultați fișierul script cdda2ogg (cdda2mp3) pentru a obține valorile implicite.

Administratorul de sistem poate, de asemenea, să stabilească valori implicite prin crearea unui fișier shell include, care să definească variabilele pentru shell-ul POSIX și să le stocheze ca „/etc/default/cdda2ogg” (respectiv cdda2mp3).

EXEMPLE

CDDA_DEVICE=/dev/cdrom1 cdda2ogg
doar stochează fiecare piesă din acest dispozitiv în audiotrackNUMĂR.ogg

LIST="1 5 7" cdda2ogg PartsOfBestOfFoo
stochează piesele selectate de pe dispozitivul cdrom implicit sub forma 01-PartsOfBestOfFoo.ogg, 05-PartsOfBestOfFoo.ogg, 07-PartsOfBestOfFoo.ogg.

CONSULTAȚI ȘI
icedax(1)

AUTOR

Această pagină de manual descrie implementarea programului cdda2ogg așa cum este livrat de distribuția cdrkit. Pentru detalii, consultați http://alioth.debian.org/projects/debburn/. Este un derivat din programul original distribuit de proiectul cdrtools. Cu toate acestea, dezvoltatorii cdrtools nu sunt implicați în dezvoltarea acestei variante și, prin urmare, nu vor fi trași la răspundere pentru nicio problemă cauzată de acesta. Nu încercați să obțineți asistență pentru acest program contactând autorii originali.

Dacă aveți întrebări de asistență, trimiteți-le la

debburn-devel@lists.alioth.debian.org

Dacă ați găsit cu siguranță o eroare, trimiteți un mesaj la această listă sau la

submit@bugs.debian.org

scriind cel puțin o scurtă descriere în Subiect și "Package: cdrkit" pe prima linie a corpului mesajului.

Această pagină de manual a fost scrisă de Eduard Bloch (blade@debian.org) pentru sistemul Debian GNU/Linux (dar poate fi folosită și de alții). Se acordă permisiunea de a copia, distribui și/sau modifica acest document în conformitate cu termenii Licenței Publice Generale GNU, versiunea 2, așa cum a fost publicată de Free Software Foundation.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.