DEB-SYSTEMD-HELPER(1p)

NUME
deb-systemd-helper - subset de systemctl pentru mașinile care nu rulează systemd

SINOPSIS
deb-systemd-helper enable | disable | purge | mask | unmask | is-enabled | was-enabled | debian-installed | update-state | reenable fișier-de-unitate ...

DESCRIERE
deb-systemd-helper este un script de ajutor specific Debian care reimplementează comenzile «enable», «disable», «is-enabled» și «reenable» din systemctl.

Acțiunea comenzii «enable» va fi efectuată doar o singură dată (la prima instalare a pachetului). La prima rulare a «enable», se creează un fișier de stare care va fi șters la rularea comenzii «purge».

Acțiunea comenzii «mask» va păstra starea dacă serviciul a fost activat/dezactivat înainte și va reveni în mod corespunzător la acea stare la rularea comenzii «unmask».

Acțiunea «was-enabled» nu este prezentă în systemctl, dar este necesară în Debian pentru a ne putea da seama dacă un serviciu a fost activat înainte de a instala un fișier de servicii actualizat. Consultați http://bugs.debian.org/717603 pentru detalii.

De asemenea, acțiunea «debian-installed» nu este prezentă în systemctl. Aceasta returnează 0 dacă fișierul de stare al cel puțin uneia dintre unitățile date este prezent.

De asemenea, acțiunea «update-state» nu este prezentă în systemctl. Aceasta actualizează fișierul de stare al deb-systemd-helper, eliminând intrările învechite (de exemplu, fișiere de servicii care nu mai sunt livrate de pachet) și adăugând noi intrări (de exemplu, noi fișiere de servicii livrate de pachet) fără a le activa.

deb-systemd-helper este destinat să fie utilizat din scripturile responsabililor de pachete pentru a activa fișierele de unități systemd. Este în mod special NE destinat a fi utilizat în mod interactiv de către utilizatori. În schimb, utilizatorii ar trebui să ruleze systemd și să folosească systemctl, sau să nu-și bată capul cu starea de activare a systemd în cazul în care nu rulează systemd.

MEDIU

_DEB_SYSTEMD_HELPER_DEBUG
    Dacă exportați _DEB_SYSTEMD_HELPER_DEBUG=1, «deb-systemd-helper» va imprima mesaje de depanare la ieșirea de eroare standard (deci vizibile în rulările «dpkg»). Vă rugăm să le includeți atunci când depuneți un raport de eroare.

DPKG_ROOT
    În loc să lucrați pe sistemul de fișiere rădăcină /, efectuați toate operațiile pe un sistem chroot în directorul dat de DPKG_ROOT.

AUTOR
Michael Stapelberg <stapelberg@debian.org>

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.